Äriidee

Äriidee on rahalise kasu saamiseks kasutatav kontseptsioon, mille keskmes on tavaliselt toode või teenus, mida saab raha eest pakkuda. Idee on eduka äri loomise esimene verstapost.

Paljutõotava äriidee omadused on järgmised: uuenduslikkus, ainulaadsus, probleemi lahendamine, kasumlikkus.

Äriidee on sageli seotud selle loojaga, kes peab turule laskmiseks ja konkurentsieeliste kindlakstegemiseks tuvastama ettevõtte väärtuspakkumise.

Uuenduslikkus 
Ettevõtete jaoks võib see tähendada: uute ideede loomist, uute toodete arendamist teadus- ja arendustegevuse kaudu või olemasolevate teenuste täiustamist. Innovatsioon võib olla ettevõtte keskmes ja see võib aidata neil oma ideede nõuetekohase teostamise korral kasvada ja turuliidriks saada. Innovatsioonile keskendunud ettevõtted on tavaliselt tõhusamad, tasuvamad ja produktiivsemad. Edukas innovatsioon tuleks sisse ehitada äristrateegiasse, kus saab luua innovatsioonikultuuri ja edendada loomingulist probleemide lahendamist.

Ainulaadsus 
Ainulaadne müügiargument (USP) on tegur, mis tõstab ettevõtte või toote konkurentide hulgast välja, olgu see siis läbi hinnakujunduse, kvaliteedi, klienditeeninduse või uuenduslikkuse. 

Igal edukal ettevõttel on ainulaadne müügipakkumine (USP – unique selling proposition). USP võib luua tänu esimesena turul olemisele, näiteks Uber lubas esimese taksofirmana tellida taksot mobiilirakenduste kaudu. Kuna Uber oli jõudnud turule esimesena, oli sellel USP ja seetõttu võitis ta tohutult uusi kliente. Kuid tiheda konkurentsiga Uberi ärimudeli kopeerimisel on Uber pidanud oma teenuseid muutma innovaatilisemaks.

Probleemi lahendamine 
Eduka äriidee aluseks on mõni probleem, mille lahendamist inimesed reaalselt vajavad. Selleks, et ideeni jõuda, tuleb kõigepealt teha korralik turu-uuring ning selgitada välja klientide vajadused. 

Probleeme lahendavad äriideed on maailma arendamisel üliolulised ning selline ettevõte nagu SpaceX on üks paljudest, kes seda teeb. SpaceX on kosmosesüstikuid valmistav ettevõte, kelle prioriteediks on kosmose uurimine ning sealne liiklus. Tänu sellele äriideele on võimalik uurida võimaliku elu olemasolu ka väljaspool meile teada olevaid piire.

Kasumlikkus 
Kasumlikkus on ettevõtte võime teenida kasumit ja jätkusuutlikult kasvada nii lühemas kui ka pikemas perspektiivis. Kasumlikkust hinnatakse enamasti kasumiaruande põhjal. Kasumlikkus on pikas perspektiivis iga äriidee olulisim aspekt, sest see on see mis hoiab ettevõtte elusana, et see oleks jätkusuutlik. Toodete kasumlikkuse analüüsimiseks on vajaklik kuluarvestus, mille sisseseadmine ei ole midagi ületamatut. Ettevõtte juhina teatakse ilmselt, millises jaotuses ja milliseid numbreid  oma äri puhul vaatama peaks. Sealt edasi aitab raamatupidaja.

SWOT-analüüs 
Selleks, et hinnata idee tugevaid ja nõrku külgi, on hea kasutada SWOT-analüüsi.

SWOT-i näol on tegemist ingliskeelse akronüümiga, mis moodustub hinnangu aluseks olevast neljast parameetrist (strengths – tugevused, weaknesses – nõrkused, opportunities – võimalused, threats – ohud), mis on omakorda analüüsi teljel jaotatud sisemisteks ja välisteks või toetavateks ja kahjustavateks teguriteks.

 (S) Tugevused – sisemised tegurid, mis on teie ettevõtte või organisatsiooni eesmärkide saavutamiseks soodsad.

 (W) Nõrkused – sisemised tegurid, mis ei ole teie ettevõtte või organisatsiooni eesmärkide saavutamiseks soodsad. 

 (O) Võimalused – välised tegurid, mis on teie ettevõtte või organisatsiooni eesmärkide saavutamiseks soodsad. 

 (T) Ohud – välised tegurid, mis ei ole teie ettevõtte või organisatsiooni eesmärkide saavutamiseks soodsad.

EAS 
2000. aastal loodud Ettevõtluse Arendamise Sihtasutus (EAS) on riiklik sihtasutus, mille eesmärk on arendada Eesti majandust läbi kolme peamise tegevusvaldkonna:
Eesti ettevõtete arendamine ning innovatsiooni- ja ekspordivõimekuse hoogustamine; turismitulu kasvatamine ning suure lisandväärtusega välisinvesteeringute ja välistalendi Eestisse toomine.

Vaata ka 
 SWOT-analüüs
 Äriplaan
 Kasumiaruanne
 Raamatupidaja
 SpaceX
 Uber

Viited

Välislingid 
 EAS
 SpaceX
 EAS
 Business idea
 SWOT Analysis
 Kasumlikkus